Μας υποδέχθηκε ο Samir, ο οποίος ήταν πολύ ευγενικός και αφιέρωσε χρόνο για να μας δώσει χρήσιμες πληροφορίες για τη γειτονιά και γενικά τα αξιοθέατα της Ρώμης, να μας προτείνει διαδρομές και να δηλώσει διαθέσιμος σε ό,τι χρειαστούμε.
Το διαμέρισμα βρίσκεται σε εξαιρετικό σημείο, πάνω σε πεζόδρομο με εστιατόρια, μπαρ κλπ., δυο βήματα από την πλατεία του Αγίου Πέτρου και το Κάστρο των Αγγέλων και πολύ κοντά σε στάσεις λεωφορείων για το κέντρο και το αεροδρόμιο. Είναι ευρύχωρο και με όλες τις απαραίτητες παροχές, ζεστό νερό και ίντερνετ.
Το βασικό πρόβλημα που αντιμετωπίσαμε ήταν η έλλειψη καθαριότητας, συγκεκριμένα η ντουλάπα είχε σκόνη, οι επιφάνειες λεκέδες και το πάτωμα ήταν ιδιαίτερα βρώμικο. Στα παράπονά μας ο Samir ανταποκρίθηκε αμέσως, όμως σφουγγαρίστηκε μόνο το καθιστικό και η κρεββατοκάμαρα, ενώ παραλείφθηκε η κουζίνα και το μπάνιο. Επίσης, υπήρχαν μόνο μία πετσέτα προσώπου και τρεις σώματος για ολόκληρη οικογένεια για 4 νύχτες, που μάλιστα ήταν φθαρμένες.
Κατά τα άλλα, απολαύσαμε ιδιαίτερα την παραμονή μας στη Ρώμη.